**MUNICIPIUL BUCUREŞTI**

**CONSILIUL LOCAL AL SECTORULUI 1**

**HOTĂRÂRE**

***pentru rezilierea contractului de închiriere nr.2340/18.09.2012,***

***încheiat cu SC GLACE ET CHOCOLAT SRL pentru spațiul***

***situat în Piața Amzei nr.13, sector 1***

Având în vedere Expunerea de motive a Primarului Sectorului 1, precum și Raportul de specialitate întocmit de Direcția Utilități Publice;

În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Văzând Încheierea din camera de consiliu din data de 04.04.2016 pronunțată de Tribunalul București în dosarul nr.9809/3/2016 prin care s-a dispus deschiderea procedurii simplificate a falimentului debitoarei SC GLACE ET CHOCOLAT SRL și prin care s-a ridicat debitoarei dreptul de administrare și s-a dispus dizolvarea societății;

Luând în considerare cererea de înscriere a creanței în tabelul preliminar formulată de către Consiliul Local al Sectorului 1 în dosarul nr.9809/3/2016;

Având în vedere notificarea Mureș Insolvency SPRL (fosta SMDA Mureș Insolvency SPRL) în calitate de lichidator judiciar al SC GLACE ET CHOCOLAT SRL;

Luând în considerare cererea SC GLACE ET CHOCOLAT SRL prin care solicită rezilierea contractului de închiriere nr. 2340/18.09.2012, încheiat pentru spațiul comercial situat în Piața Amzei nr.13 pentru o perioadă de 5 (cinci) ani începând cu data de 18.09.2012;

În temeiul art.45 alin.(2) lit.a), art.81 alin.(2) lit.d) şi art.115, alin.(1), lit.b) din Legea nr. 215/2001 a administraţiei publice locale, republicată, cu modificările şi completările ulterioare;

**CONSILIUL LOCAL AL SECTORULUI 1**

**HOTĂRĂŞTE:**

**Art.1.** Se aprobă începând cu data de 01.10.2016 rezilierea contractului de închiriere nr. 2340/18.09.2012, încheiat pentru spațiul comercial situat în Piața Amzei nr.13 pentru o perioadă de 5 (cinci) ani, începând cu data de 18.09.2012, cu recuperarea creanţelor şi debitelor restante şi a eventualelor penalităţi de întârziere.

**Art.2.** Se mandatează Primarul Sectorului 1 să semneze acordul de reziliere a contractului de închiriere menționat.

**Art.3.** Se mandatează Primarul Sectorului 1 să demareze procedurile pentru închirierea spațiului ce a făcut obiectul contractului de mai sus.

**Art.4.(**1) Primarul Sectorului 1, Direcţia Management Economic, Direcția Utilități Publice, precum şi celelate servicii interesate din cadrul Sectorului 1 al Municipiului Bucureşti vor duce la îndeplinire prevederile prezentei hotărâri.

(2) Serviciul Secretariat General, Audienţe va asigura comunicarea prezentei hotărâri tuturor entităţilor menţionate la alin. (1) precum şi Instituţiei Prefectului Municipiului Bucureşti.

Această hotărâre a fost adoptată în ședința ordinară a Consiliului Local al Sectorului 1 din data de 29.09.2016.

**PREŞEDINTE DE ŞEDINŢĂ, CONTRASEMNEAZĂ,**

**Alexandru-Ştefan Deaconu**

**SECRETAR**

**Mirona-Giorgiana Mureşan**

**Nr.: 171**

**Data: 29.09.2016**